Περίμενε.
Μη φοβάσαι. Το έχει κάνει εκατοντάδες φορές.
- Είναι μεθυσμένος. - Δεν το έχει κάνει ποτέ νηφάλιος.
Πέντε, τέσσερα, τρία, δύο, ένα.
Να το κάνουμε και με δεμένα τα μάτια;
Πιάστε τον.
Σωματοφύλακες.
Μόνο για θέατρο είναι καλοί.
Δεν είναι αυτό που φαίνεται.
Όχι;
Τότε τι είναι;
Κάτι θα θυμάσαι.
Θυμάσαι ποιος ήταν ο νεκρός; Πού τον γνώρισες;
Δεν τον σκότωσες εσύ!
Χρειάζεσαι κάτι;
Έναν δικηγόρο της προκοπής.
Κάποια παρεξήγηση έγινε. Θα το διαλευκάνουμε.
Και ποτέ δεν ξέρεις. Ίσως είμαστε τυχεροί με τον δικαστή.
Είναι ξεκάθαρο τι συνέβη.
Κύριε πρόεδρε, μπορώ να μιλήσω;
Θα έρθει και η σειρά σας, λοχαγέ Τρεβίλ.
Τι έχεις να πεις εσύ, λοιπόν;
Είχα τα γενέθλιά μου.
Όταν τελείωσε το γλέντι, πήγα για έναν περίπατο.
Και τι έκανες στον περίπατο;
Θαύμασα την ομορφιά και τη γαλήνη του Παρισιού τη νύχτα.
Τι φέρνει έναν τύπο σαν εσένα σ' αυτά τα μέρη;
Εδώ μεγάλωσα.
Έχω γενέθλια.
Χρόνια πολλά.
- Πόσο γίνεσαι; - Δεν έχω ιδέα.
Δεν ξέρω πότε γεννήθηκα.
Απλώς, όταν ήμουν παιδί, διάλεξα αυτήν τη μέρα.
Οποιαδήποτε μέρα είναι καλή για να γιορτάσεις.
Κέρνα την κυρία.
Τι έγινε μετά;
Δεν θυμάμαι ακριβώς.
Πρέπει ν' αποκοιμήθηκα.
Και ξύπνησες πλάι σ' έναν άντρα με μια σφαίρα στο κεφάλι;
Ναι.
Και λες ότι δεν έχεις ιδέα πώς έγινε αυτό;
Ο Πόρθος ντι Βαλόν είναι ένας τίμιος άντρας.
Ένας καλός στρατιώτης και για χρόνια σωματοφύλακας.
"Ντι Βαλόν"; Άλλος ένας που παίρνει αριστοκρατικό όνομα
για να παριστάνει τον κύριο;
Ξέρω πολλούς που γεννήθηκαν κύριοι και δεν συγκρίνονται μαζί του.
Θα σας πω κάτι που μου έμαθε η ζωή, λοχαγέ.
Μπορείς να φορέσεις κοστούμι στον σκύλο σου,
αλλά αν το μπάσταρδο, μπάσταρδο θα παραμείνει.
Ένας άντρας έχει δολοφονηθεί.
Πρέπει να τιμωρηθεί παραδειγματικά.
Πόρθε ντι Βαλόν,
σε κρίνο ένοχο και σε καταδικάζω σε θάνατο
με άμεση εκτέλεση.
Αυτό είναι παράτυπο, κύριε!
- Θα προσφύγω στον βασιλιά. - Αυτό είναι δικαίωμά σας.
Οδηγήστε τον στην κρεμάλα.
Καθυστερήστε τους.
Δέστε τον στην άμαξα!
Κατέβα!
Άθως;
Πόρθος;
Σωματοφύλακες!
Φύγαμε!
Το σημάδι των εγκληματιών.
Ξέρω πού πάνε.
- Γιατί το κάνουν αυτό; - Προειδοποιούν.
Μην κάνεις τίποτα, εκτός αν σου επιτεθούν.
- Πού είμαστε; - Στην Αυλή των Θαυμάτων.
Είναι πολύ επικίνδυνο. Καλύτερα να φύγουμε.
- Και ο Πόρθος; - Θα είναι ασφαλής προς το παρόν.
Έχει φίλους εδώ.
Σαρόν;
Την επόμενη φορά θα σου σπάσω το πόδι.
Πάει καιρός, ε;
Δεν χαίρεσαι που γύρισες;
Ναι, φυσικά.
Πάει καιρός που μας έχεις ξεχάσει.
Δεν ξέχασα.
Αλήθεια δεν θυμάσαι αν σκότωσες εκείνο τον τύπο;
Αλήθεια.
- Απογοητεύτηκες; - Έχω μια φήμη εδώ πέρα.
Ο κόσμος εδώ πιστεύει ότι έσωσα τη ζωή ενός δολοφόνου.
Μπορεί να 'ναι κι έτσι.
Είσαι ο βασιλιάς τώρα;
Κάτι σαν βασιλιάς.
Ο Πόρθος ήταν ορφανός. Γεννήθηκε και μεγάλωσε εδώ.
Ανάμεσα σε κλέφτες;
- Δεν το ανέφερε ποτέ. - Είναι ευαίσθητος με το θέμα.
Γιατί το ονομάζουν Αυλή των Θαυμάτων;
Επειδή εδώ πέρα ο τυφλός βρίσκει το φως του
και ο κουτσός περπατάει.
Ούτε ο Θεός δεν θα το κατάφερνε.
Αγόρασε ένα όργανο. Έχεις δάχτυλα μουσικού.
Πάω να τον βρω.
Ο Πόρθος ήταν μεθυσμένος.
Σίγουρα ήταν ατύχημα,
αλλά αν είναι ένοχος;
- Για τον Πόρθο μιλάμε, κατάλαβες; - Ναι.
Πώς θα χτίσουμε μια νέα λαμπερή πόλη,
χωρίς ν' αγγίξουμε την πιο βρόμικη συνοικία;
Η Αυλή των Θαυμάτων είναι το βασίλειο των ληστών
των ιερόδουλων και των ζητιάνων.
Όσοι μένουν εκεί είναι βίαιοι και άγριοι.
Δεν είναι εύκολο να τους πείσουμε να εκσυγχρονιστούν.
Είναι προσκολλημένοι στην ανήθικη ζωή.
Τότε να τους μάθουμε άλλο τρόπο ζωής.
Η Αυλή πρέπει να είναι η πρώτη συνοικία που θα φτιαχτεί.
- Ήδη έχουμε αρχίσει, μεγαλειότατε. - Χαίρομαι που το ακούω.
Μια σύγχρονη πρωτεύουσα για τη σύγχρονη Γαλλία.
Η κληρονομιά που θ' αφήσω σ' ένα ευγνώμον έθνος.
Μεγαλειότατε!
Τρεβίλ!
Ένας σωματοφύλακάς μου...
Πέρασε το κεφάλι ενός άντρα για πεπόνι και το πυροβόλησε.
Όλοι αυτό συζητούν.
Υπάρχουν και πιο ασφαλείς μέθοδοι εξάσκησης, λοχαγέ.
Τα γεγονότα δεν είναι ακόμα σαφή.
Μεγαλειότατε, σας ζητώ να καθυστερήσετε την εκτέλεση,
μέχρι ν' αποδείξω ότι είναι αθώος.
Ξέρω τον Πόρθο. Δεν το έκανε.
Τι λες, καρδινάλιε, γι' αυτή την υπόθεση με το πεπόνι;
Λέω να καθυστερήσετε την εκτέλεση,
μέχρι να πάρουμε αυτόν τον φονιά απ' την Αυλή των Θαυμάτων
όπου διέφυγε, για ν' αποφύγει τη δικαιοσύνη.
Πού είναι το αίμα;
Κάποτε είδα έναν τύπο να τρώει μια σφαίρα στον δρόμο.
Το περιεχόμενο του κεφαλιού του σκορπίστηκε τριγύρω.
Εδώ δεν υπάρχει ίχνος αίματος.
Ούτε θραύσματα οστών.
Δεν πυροβολήθηκε εδώ.
Ίσως πρέπει να επισκεφτούμε το θύμα.
Να δούμε τι έχει να μας πει κι αυτός.
Εδώ πλένουμε τα πτώματα κι αφαιρούμε τα όργανά τους.
Αφού γεμίσουμε το σώμα με αλάτι και άχυρο
για ν' αποφευχθεί η δυσοσμία,
τοποθετείται σε κοινή θέα, μέχρι να το αναγνωρίσει κάποιος.
Σ' αυτή την περίπτωση δεν χρειάζεται.
Ρολόι τσέπης.
Φορητό ρολόι. Είναι πολύ ακριβό.
Ζαν ντε Μοβουαζάν. Γόνος της αριστοκρατίας.
Πραγματική τραγωδία.
Άσε κάτω το κλειδί! Αποτελεί στοιχείο.
Μια ερώτηση.
- Πυροβολήθηκε στο κεφάλι, σωστά; - Ναι.
Γιατί τον τεμάχισες;
Διότι μπορούμε να μάθουμε πολλά από ένα πρόσφατο πτώμα.
Κατάλαβα.
- Πυροβολήθηκε από κοντά. - Εικασίες.
Βασισμένες σε μεγάλη εμπειρία σε μάχες.
Αυτό δεν είναι κλινική παρατήρηση.
Ο φόνος δεν είναι ακριβής επιστήμη, κύριε.
Είναι περίπλοκη υπόθεση.
Και ως στρατιώτες που είμαστε, είναι δική μας υπόθεση.
Ο δολοφόνος ήταν σε απόσταση 30 εκατοστών, όταν πυροβόλησε.
Δεν ήταν ατύχημα. Ήταν δολοφονία.
Φλι; Εσύ είσαι;
- Τόσα χρόνια κι ούτε ένα γράμμα. - Πώς ξέρεις αν έμαθα να γράφω;
Βλέπω είστε μαζί.
Τώρα καταλαβαίνω.
- Χαίρομαι για εσάς. - Είχες την ευκαιρία σου, Πόρθε.
Αν ήθελες τη Φλι, ας την έπαιρνες μαζί σου.
Λες να μην προσπάθησα;
Ξεκουράσου τώρα. Αύριο θα σε βγάλουμε από 'δώ.
Κάθε λεπτό που μένεις εδώ, αυξάνεται ο κίνδυνος για όλους μας.
Σαρόν.
Επιστρέφω.
Έχουμε επισκέψεις.
Με ξέχασες.
Δεν ταίριαζα εδώ.
Βγάλε αυτά τα ρούχα.
Θα σε περάσουν για κύριο και θα σου κόψουν το λαρύγγι.
Και πρόσεχε πού κοιτάς!
Ψάχνω τον Πόρθο.
- Είναι καλά. - Πήγαινέ με να τον δω.
Δεν θέλει να σε δει.
Πες του ότι οι φίλοι του θα καθαρίσουν τ' όνομά του.
Τον αφήσατε να πεθάνει. Εμείς τον σώσαμε.
Οι πραγματικοί του φίλοι.
Φίλοι; Εσείς θα σκοτωνόσασταν για μια δεκάρα.
Οδηγήστε τον έξω.
Ξέχνα τον Πόρθο. Είναι μαζί μας τώρα.
Οι ντε Μοβουαζάν ήταν κάποτε απ' τις σπουδαιότερες οικογένειες.
Τελευταία είχαν ξεπέσει,
αλλά ο Εμίλ ντε Μοβουαζάν παραμένει στον βασιλικό κύκλο.
Τι δουλειά είχε ο γιος του σ' ένα μέρος σαν το "Ρεν";
Δεν βρήκα τον Πόρθο, βρήκα, όμως, ένα φίλο του.
Λέει ότι τον αφήσαμε να εκτελεστεί.
Ο Πόρθος πάλεψε σκληρά για να γίνει σωματοφύλακας.
Δεν θα μας πρόδιδε εύκολα.
Επικοινωνήστε με τον κύριο ντε Μοβουαζάν
και μάθετε τις παρέες του γιου του.
Απ' το ύφος σας καταλαβαίνω ότι είναι κάτι σοβαρό.
Ο βασιλιάς σάς έστειλε;
Ο λόγος που ήρθαμε είναι προσωπικός.
Σας ακούω.
Είναι του γιου μου.
Θεέ μου, τι έκανε;
- Δεν έκανε αυτός κάτι. - Τραυματίστηκε;
Είναι νεκρός.
- Πώς; - Τον πυροβόλησαν.
Κατηγορείται ένας σωματοφύλακας, μα εμείς πιστεύουμε πως είναι αθώος.
Μπορείτε να σκεφτείτε γιατί να θέλει κάποιος να σκοτώσει τον γιο σας;
Κάποια έχθρα; Κάποια διαφωνία;
Ο Ζαν είναι...
Ήταν ευσυνείδητος και τίμιος. Δεν είχε εχθρούς.
Μπορούμε να δούμε τα δωμάτιά του;
Δεν έμενε εδώ.
Μετακόμισε στην οδό Καλμπέρ πριν λίγους μήνες.
Αν θυμηθείτε κάτι, ενημερώστε μας, παρακαλώ.
Αυτόν τον άντρα...
- Αν όντως τον σκότωσα; - Αν σκότωνα κάποιον, θα το ήξερα.
Όπως και να 'χει, πρέπει να σε φυγαδεύσουμε απ' το Παρίσι.
Αλλιώς θα σε κρεμάσουν.
Σας είμαι ευγνώμων.
Όμως, θα μείνω, να καθαρίσω τ' όνομά μου.
Ο κίνδυνος είναι μεγάλος για όλους.
Εκτός αν δεν νοιάζεσαι γι' αυτό το μέρος πια.
Πάντα έκανες αυτό που έλεγε η Φλι.
Εκτός από τότε που τον ικέτευα να μείνει.
Εντάξει. Θα φύγω.
Σ' ευχαριστώ.
Κανόνισα μια γιορτή για αύριο.
Ο κόσμος θέλει να ξεσκάσει απ' τη μιζέρια του.
Είναι η τέλεια κάλυψη να το σκάσεις. Να φύγεις απ' τη Γαλλία.
Κάπως φτηνό για έναν ντε Μοβουαζάν.
Έχουν χρεοκοπήσει οικογενειακώς. Ζουν με δανεικά.
Όχι.
- Μπορούσες να χτυπήσεις, ξέρεις. - Σωστά.
Ήθελε να κρύψει τα ίχνη του.
Τα περισσότερα έχουν καεί ολοσχερώς.
Μια σελίδα με προτεσταντικούς ψαλμούς.
Τι να τους ήθελε ένας καθολικός;
Το θέμα είναι τι ήθελε 300 κιλά μπαρούτι.
Τα αγόρασε από ένα μύλο πριν τρεις βδομάδες. Έχει υπογραφή του.
"Κηρύγματα και προσευχές απ' τον πάστορα Φεράν".
- Ποιος είναι αυτός; - Γνωστός ιερέας ουγενότων.
Ο πατέρας του Ζαν μισεί τους προτεστάντες.
Ίσως ο γιος να ήταν επαναστάτης.
Μήπως σχεδίαζε ν' ανατινάξει την εκκλησία του ιερέα;
Άλλοι έχουν κάνει χειρότερα για τη θρησκεία.
Ήσουν ο καλύτερος κλέφτης.
Και το απολάμβανες.
Μπορεί.
Ήταν ο ενθουσιασμός, ο κίνδυνος.
Η αδερφότητα.
Ύστερα τα βρήκα αλλού όλα αυτά.
Μια αδερφότητα με τιμή.
Δηλαδή, οι κλέφτες δεν έχουν τιμή;
Δεν εννοούσα αυτό.
Πού είναι οι φίλοι σου οι σωματοφύλακες;
Πού ήταν σήμερα το πρωί στη δίκη;
Είναι φίλοι μου, Σαρόν.
Πίστεψε αυτό, αν σ' ευχαριστεί.
Τι έπαθες;
Θυμήθηκα κάτι απ' τη χθεσινή νύχτα.
Ο νεαρός. Εκείνος που εγώ...
Αυτός που δολοφονήθηκε. Ήταν στο "Ρεν".
Τον είδα.
- Μάλωνε με κάποιον. - Με ποιον;
Ο Σαρόν έχει δουλειά. Βγάλε την κουκούλα.
Πρέπει να καθαρίσω το μυαλό μου, να θυμηθώ τι έγινε.
Ίσως δεν θέλεις να θυμηθείς.
- Αν όντως τον σκότωσες... - Έχει δίκιο η Φλι.
Θα το θυμόμουν, όσο κι αν είχα πιει.
Δεν είναι τίποτα. Είμαι καλά.
Γιατί να θέλει να σε σκοτώσει κάποιος;
Πώς ξέρεις ότι ήταν για μένα;
Η θρησκεία είναι λιγότερο ελκυστική χωρίς τέχνη.
Εδώ μέσα λατρεύουμε τον Θεό, όχι την ομορφιά.
Η καθολική πίστη μάς επιτρέπει λίγη χαρά, πριν πεθάνουμε.
Οι προτεστάντες, όμως, έχουμε αιώνια χαρά
στην αγκαλιά του Θεού. Ενώ εσείς...
Θα καούμε στην κόλαση του Σατανά;
Μαζί με όλους τους αιρετικούς.
Ούτε στα παράθυρα πιστεύετε, οι ουγενότοι;
Το βιτρό αφαιρέθηκε.
Δεν έχουμε χρήματα να το αντικαταστήσουμε.
Αν θέλετε να συνεισφέρετε, ο δίσκος είναι πίσω μου.
- Πού υπηρετούσες; - Δεν θυμάμαι όλα τα κολαστήρια.
- Σκότωνες καθολικούς; - Όχι ακριβώς.
Πολεμούσα για τα χρήματα.
- Και μετά βρήκες τον Θεό. - Εκείνος με βρήκε.
Γνώριζες τον Ζαν ντε Μοβουαζάν;
Είναι νεκρός.
Τον κακόμοιρο.
Θα προσευχηθώ για την ψυχή του.
- Πώς πέθανε; - Τον πυροβόλησαν.
Εσείς τον σκοτώσατε;
Γιατί να κάνω κάτι τέτοιο;
Ίσως επειδή ήταν καθολικός και σχεδίαζε ν' ανατινάξει
την προτεσταντική σου εκκλησία.
Πού είναι το αστείο;
Ο Ζαν δεν ήταν καθολικός.
Ήταν αφοσιωμένο μέλος αυτής της εκκλησίας.
Ήταν ουγενότος;
Ο πατέρας του είναι γνωστός καθολικός.
Μισεί τους ουγενότους και στρέφει τον βασιλιά εναντίον σας.
Ο κύριος ντε Μοβουαζάν έγινε καθολικός για να κερδίσει την εύνοια του βασιλιά.
Οι πρόγονοί του ήταν προτεστάντες.
Ο Ζαν δεν ήθελε να πουλήσει τη συνείδησή του
τόσο εύκολα όπως ο πατέρας του.
Κάτι μας κρύβει.
Είναι σκληρό
να βλέπεις τον γιο σου να πεθαίνει πριν από σένα.
Διαταράσσεται η ισορροπία του χρόνου.
Ήλπιζα ότι θα έβλεπα τον Ζαν ν' αποκαθιστά το μεγαλείο μας.
Και τώρα...
Άδεια για την αγορά μπαρουτιού.
Υπογεγραμμένη απ' τον γιο σας.
Πού είχε μπλέξει;
Πιθανόν να σχεδίαζε επίθεση κατά των καθολικών
μαζί με άλλους ουγενότους.
Θεέ μου!
Χίλιες φορές τον παρακάλεσα
να διακόψει τις σχέσεις με τον πάστορα Φεράν
σ' αυτό τον λάκκο με τα φίδια.
Ίσως το ξανασκέφτηκε
και τσακώθηκε με τους συνωμότες.
Ό,τι κι αν έκανε ο γιος μου,
τον συγχωρώ.
Μην ανησυχείς. Το έχω ξανακάνει πολλές φορές.
Ας υποθέσουμε πως η σφαίρα ήταν για μένα.
- Ποιος θα το έκανε; - Ο καρδινάλιος.
Οι φρουροί του δεν μπορούν να σε βρουν, γι' αυτό έστειλε εκπαιδευμένο δολοφόνο.
Πυροβολισμοί στη χειρότερη συνοικία του Παρισιού;
Κάτι δεν κολλάει.
Γιατί μας εγκατέλειψες, Πόρθε;
Ήθελα περισσότερα.
- Γιατί δεν ήρθες μαζί μου; - Νιώθω ότι εδώ ανήκω.
Όμως, είδα ότι εσύ δεν ένιωθες το ίδιο.
Σ' άφησα να φύγεις, επειδή σ' αγαπούσα.
Εμένα; Επέλεξες τον Σαρόν.
Νιώθουμε το ίδιο για αυτό το μέρος και τον θαυμάζω.
Τον θαυμάζεις; Νόμιζα ότι τον αγαπούσες.
Ένα πράγμα ξέχασα. Πόσο χαζός είσαι.
Δοκίμασε πάλι το κλειδί.
- Εργοστάσιο κατασκευής βομβών; - Όχι.
Τυπογραφείο.
Μελάνι.
Όχι εδώ μέσα.
Εδώ είναι το μπαρούτι.
Τι κάνετε εδώ;
- Είμαστε τρεις, πάστορα. - Τότε είστε λίγοι.
Έχω τον Θεό μαζί μου.
Ελπίζω να 'ναι καλός στην ξιφομαχία.
Μας είπες ψέματα.
Συνωμοτούσες με τον Ζαν ντε Μοβουαζάν.
Συνωμοτούσα; Το ποίμνιό μου είναι μεγάλο.
Το τυπογραφείο είναι ο μόνος τρόπος να επικοινωνώ μαζί τους.
Μήπως χρησιμοποιείς μπαρούτι αντί για μελάνι;
Μάρτυράς μου ο Θεός, δεν έχει σχέση μ' εμένα ή την εκκλησία μου.
Κηρύσσω τη συμφιλίωση, όχι το μίσος.
Κάποιος σχεδίαζε ν' ανατινάξει την εκκλησία.
Πιθανώς την ώρα της λειτουργίας.
Καθολικοί;
Υπάρχει περίπτωση ο Ζαν να έλεγε ψέματα
και να εισχώρησε στην εκκλησία, για να την καταστρέψει;
Ο Ζαν δεν ήταν προδότης.
Ήταν ένας καλόκαρδος νεαρός, όχι δολοφόνος.
Τότε τι τα ήθελε τόσα βαρέλια μπαρούτι;
Αυτό είναι το όνομα του Ζαν, αλλά όχι ο γραφικός του χαρακτήρας.
Είναι του πατέρα του.
Πέρασαν τόσα χρόνια.
Έπρεπε να μου είχες πει πώς ένιωθες.
Και τι θ' άλλαζε;
Από τότε ακολουθούσαμε διαφορετικούς δρόμους.
Κι αυτό τώρα τι είναι; Νοσταλγία;
Δεν πρέπει να το μάθει ο Σαρόν.
Δεν θέλω να πληγωθεί.
Σου είπα να προσέχεις πού κοιτάς.
Τώρα είναι αργά.
Μη σου μπαίνουν ιδέες. Μεθαύριο δεν θα 'σαι πια εδώ.
Υπάρχει ολόκληρος κόσμος εκεί έξω.
Θα τα κατάφερνες κι εσύ. Είσαι η πιο έξυπνη γυναίκα που ξέρω.
Αν είμαι τόσο έξυπνη, τι κάνω εδώ μαζί σου;
Άνοιξέ το.
Πρέπει να τα δει ο Τρεβίλ.
Ο χάρτης είναι σαν ένα όμορφο πρόσωπο με μια αηδιαστική ελιά.
Δύσκολα διακρίνεις την ομορφιά λόγω της ατέλειας.
Αύριο αυτό το ψεγάδι θα έχει φύγει για πάντα.
Μπορείς να βασιστείς στον πράκτορά σου;
Απόλυτα. Μισεί την Αυλή όσο κι εγώ.
Και οι κάτοικοι;
Θα εξολοθρεύσουμε όσους μπορούμε.
Όσοι επιβιώσουν, θα βρουν άλλη τρύπα να τρυπώσουν.
Ο σύμμαχός σου στην Αυλή γνωρίζει το σχέδιο περί σφαγής;
Θα το αναλάβουν οι άντρες μου.
Θα είναι μια κίνηση ελέους που θα βάλει τέλος στη μιζέρια τους.
Το ενδιαφέρον σου για τους φτωχούς με συγκινεί.
Δεν θα λυπηθώ κλέφτες και ζητιάνους.
Εκατοντάδες χρόνια πριν ήμασταν απ' τις σημαντικότερες οικογένειες.
Τώρα με το ζόρι πληρώνω τα βασικά.
Όταν ισοπεδωθεί η Αυλή των Θαυμάτων,
η περιουσία των ντε Μοβουαζάν θ' αποκατασταθεί σε μια νύχτα.
Και θα 'χεις και την ευγνωμοσύνη του βασιλιά,
επειδή συνέβαλες στην οικοδόμηση ενός νέου Παρισιού.
Αν πάνε όλα όπως τα περιμένεις.
Έχω θυσιάσει πολλά, για ν' αποτύχω τώρα.
Τι γίνεται εδώ;
Τι νόημα έχει μια γιορτή χωρίς ποτό;
Αυτό είναι καλό. Πού το βρήκες;
Από κάτι φίλους.
Θα έδωσες πολλά.
Πού είναι ο Πόρθος;
Δεν ξέρω.
Νόμιζα ότι τον είχες δει.
Εσείς οι δύο είχατε πολλά να πείτε.
Πιείτε όσο θέλετε! Κερνάει ο βασιλιάς σας!
Σαρόν;
Πού είναι ο Σαρόν;
Σαρόν;
Μάζεψε τα πράγματά σου. Τώρα! Θα φύγουμε από 'δώ μια για πάντα.
Έχεις πιει; Ο Πόρθος είναι αυτός που φεύγει.
Θα πας μαζί του;
Αυτό σχεδιάζατε στο κρεβάτι χτες βράδυ;
Ή ήσασταν απασχολημένοι με το να ξαναγνωριστείτε;
- Δεν είναι αυτό που νομίζεις. - Γι' αυτό τον έσωσα;
Για να σε κλέψει;
- Δεν ανήκω σε κανέναν! - Η Αυλή τελείωσε!
Μόνο στάχτες θα έχουν μείνει το πρωί.
Τι είναι αυτά που λες;
Άκουσέ με. Πρέπει να φύγουμε.
Αυτό πρέπει να το δείτε. Και οι δύο.
Όλα αυτά είναι για σπίτια στην Αυλή των Θαυμάτων.
Όλα αγοράστηκαν τον τελευταίο καιρό για ένα κομμάτι ψωμί.
Όμως, κανείς δεν έχει ζητήσει ενοίκια εδώ και χρόνια.
Γιατί ν' αγοράσεις κάτι χωρίς αξία;
Τα οικόπεδα αυτών των σπιτιών βρίσκονται κυρίως στην Αυλή.
Η αξία είναι τεράστια.
Αρκεί να τους κάνουμε να πληρώσουν.
Εσείς χαραμίζετε το μυαλό σας με τους σωματοφύλακες, λοχαγέ.
Έχετε δίκιο.
Αν δεν ήταν η Αυλή, αυτή η γη θα είχε τεράστια αξία.
Ίσως κάποτε αποδειχθεί μια καλή επένδυση.
Η έρευνά σας είναι παράνομη.
Προτείνω να φύγετε, πριν ειδοποιήσω τον καρδινάλιο.
Πλαστογραφήσατε την υπογραφή του γιου σας;
Είναι εύκολο να συγκρίνουμε τις δύο υπογραφές.
Σας ρωτάω και πάλι.
Είναι αυτός ο γραφικός σας χαρακτήρας;
Ναι.
Η παράνομη κατοχή πυρίτιδας είναι πράξη ανταρσίας
και τιμωρείται με θάνατο.
Στην αρχή νομίζαμε ότι ήθελες να επιτεθείς στους προτεστάντες,
δείχνοντας έτσι την αφοσίωσή σου στον καθολικό βασιλιά.
Αλλά τελικά δεν είχε σχέση με τη θρησκεία, σωστά;
Είχε σχέση με την απληστία.
Σχεδιάζεις να διαλύσεις την Αυλή των Θαυμάτων.
Τότε κάποιος από μέσα τον βοηθάει.
Αλλιώς πώς μετέφερε τόσο μπαρούτι εκεί πέρα, χωρίς να τον δουν;
Πότε θα εκτελεστεί το σχέδιο;
Το μεσημέρι.
Αργήσατε. Οι άντρες μου είναι ήδη στην Αυλή.
Εγώ θ' ανάψω τα φιτίλια. Εσείς κρατάτε τσίλιες
και σκοτώστε όποιον μπλεχτεί στα πόδια μας.
- Μπαρούτι; - Ναι.
Τα φιτίλια είναι έτοιμα. Κάποιος θ' ανατίναζε την Αυλή.
- Ο καρδινάλιος; - Ίσως.
Μα εδώ ζουν εκατοντάδες άνθρωποι. Γυναίκες, παιδιά.
Και κάτι άλλο, Σαρόν.
Δεν τον σκότωσα εγώ.
Όταν βγήκα απ' το "Ρεν" ήταν ήδη νεκρός.
Ο δολοφόνος στεκόταν από πάνω του.
Εσύ έβαλες το μπαρούτι στην εκκλησία του πάστορα Φεράν.
Ο Φεράν έστρεψε τον γιο μου εναντίον μου.
Εναντίον σου;
Εξαιτίας του ο Ζαν δεν έκανε αυτό που έπρεπε.
Ανησυχούσε για την ψυχή του.
Δεν αγόρασε το μπαρούτι και το πήρα εγώ με τ' όνομά του.
- Τον ενοχοποίησες επίτηδες. - Πρόδωσε την οικογένειά του!
Ένιωθε οίκτο γι' αυτούς τους άθλιους στην Αυλή.
Ποιος τον σκότωσε;
Εγώ.
Αν μάθω ποιος ήταν, θ' αποδείξω την αθωότητά μου. Δεν μπορώ να φύγω.
Πρέπει να κόψουμε τα φιτίλια, να μην εκραγεί το μπαρούτι.
Κάνε πίσω.
Σαρόν;
Ήσουν στο λάθος σημείο, τη λάθος στιγμή, Πόρθε.
Γιατί επέστρεψες στο "Ρεν";
Ο γέρος τσακώθηκε με τον γιο του.
Τον πυροβόλησε.
Και να 'σαι. Ο τέλειος αποδιοπομπαίος τράγος.
- Τότε γιατί μ' έσωσες; - Τόσα περάσαμε μαζί.
Όλα αλλάζουν, όμως.
Τα πάντα γίνονται πολύπλοκα. Όλα χάνουν την αξία τους.
Αυτό, όμως, όχι. Όχι η αδερφότητα και η πίστη.
Όχι. Δεν μπορούσα να αφήσω να σε κρεμάσουν.
Τι σχέση έχει το μπαρούτι μ' αυτά;
Ο γέρος αγόρασε όλη τη γη εδώ. Με πλήρωσε να μεταφέρω το μπαρούτι.
Και θα γίνουν κι άλλα πολλά.
Θα ανατίναζες την περιοχή;
Αξίζω κάτι καλύτερο, Φλι.
Χρειάζομαι λεφτά, μια ευκαιρία όπως τόσοι άλλοι!
- Μα εδώ είναι το σπίτι μας! - Το σιχάθηκα!
Σιχάθηκα τη βρομιά, τις ασθένειες, τη φτώχεια!
Άνθρωποι να μεγαλώνουν στο χώμα σαν ζώα!
- Είναι φτωχοί! - Η Αυλή τελείωσε.
Ο κόσμος εδώ είναι καταδικασμένος.
Δεν θέλω να σ' αφήσω εδώ, Φλι.
Έλα μαζί μου.
Αν μ' αγαπάς, μην το κάνεις.
Τελευταία ευκαιρία.
- Εκείνον ή εμένα; - Δεν είναι επιλογή!
Πάντα τον αγαπούσες.
Εγώ ήμουν απλώς ό,τι απέμεινε.
Όχι.
Φύγε.
Θα είμαι καλά.
Σαρόν!
Οι άντρες του ντε Μοβουαζάν! Πιάστε τους!
Δεν πρέπει να φτάσουν στο μπαρούτι!
Πού είναι ο Πόρθος;
Πού είναι;
Εσύ;
Ο Πόρθος ακολούθησε τον Σαρόν στη μεγάλη αίθουσα.
Άσε με εμένα. Σώσε τον Πόρθο!
Από 'δώ!
Πήγε δώδεκα και καμία έκρηξη.
Δεν θα υπάρξει έκρηξη. Τελείωσε.
Άδικα σκότωσες τον γιο σου.
Καλώς ήρθες στη δική μου αυτοκρατορία της σκόνης.
Της Φλι της αρέσει πολύ.
Ποτέ δεν το κατάλαβα. Ποιος συμβιβάζεται μ' αυτό;
Εσύ πάντως όχι.
- Έπρεπε να είχες έρθει μαζί μου. - Ήθελα τη Φλι!
Πίστευα πως, αν θα έφευγες, θα γινόταν δική μου.
Ποτέ δεν έγινε στ' αλήθεια δική μου.
Δεν θέλω να παλέψω μαζί σου.
Φύγε τώρα.
Δεν θα σε κυνηγήσω.
Δεν είμαι σαν εσένα, Σαρόν.
Γι' αυτό έφυγα.
Είμαι σωματοφύλακας.
Πόρθε!
Σ' το είπα, Πόρθε.
Σ' το είπα ότι...
Ότι θα έφευγα.
Η ομολογία μου με την οποία αθωώνεται ο σωματοφύλακάς σας.
Ο αδερφός μου θα με διαδεχθεί στην κεφαλή της οικογένειας.
Ελπίζω να κάνει καλύτερη δουλειά από μένα
και να αναστηλώσει αυτό τον ευγενή οίκο.
Εμίλ ντε Μοβουαζάν, έχω χρέος να σας συλλάβω.
Δεν χρειάζεται. Μου δανείζετε το όπλο σας;
Ό,τι κι αν πιστεύετε για τις πράξεις μου,
εγώ είμαι ευγενής.
- Είσαι καλά; - Θα επιζήσω.
Ο Σαρόν...
Δεν ήθελε να σε σκοτώσει.
Σ' αγαπούσε.
Και τώρα;
- Μπορείς να έρθεις μαζί μου. - Ή να μείνεις εδώ.
Ζούμε σε διαφορετικούς κόσμους.
Εγώ έχω τους φίλους μου κι εσύ τους δικούς σου.
Το μέρος είναι καταδικασμένο.
Είναι θέμα χρόνου να το καταστρέψει ο καρδινάλιος.
Δεν είναι και δικό σου το μέρος;
Ας απολαύσουμε αυτό που έχουμε, για όσο το έχουμε.
Αντίο, Πόρθε.
Ίσως ξαναπεράσω, να περπατήσω ανάμεσα στους ζητιάνους και τις πόρνες.
Τότε να προσέχεις το πορτοφόλι σου.
Είναι πολύ καλή.
Σας πήρε πολύ χρόνο να έρθετε.
- Δεν θα αφήναμε να κρεμαστείς. - Όχι φυσικά.
Αλλά και να σ' αφήναμε, θα σου κάναμε ωραία κηδεία.
Ήρθαμε, αλλά ο Σαρόν είπε ότι περνούσες τόσο καλά,
- που δεν ήθελες να μας δεις. - Πείτε την αλήθεια.
Πιστέψατε ότι το έκανα εγώ;
Ούτε που μου πέρασε απ' το μυαλό.
Εσύ πίστεψες ότι θα σ' εγκαταλείπαμε;
Ποτέ.
Ελάτε. Πάμε να φύγουμε από 'δώ.
Υποτιτλισμός: Χριστίνα Βρανά